Scoresby Sund

Scoresby Sund (gre. Kangertittivaq) jest sistem fjordova na istoku Grenlanda, a dio je Grenlandskog mora. Njegova struktura nalik je na strukturu drveta: glavni dio dug je 110 kmScoresby Sund, Encyclopædia Britannica. i grana se u sistem fjordova koji pokrivaju površinu od oko 38.000 km2. Najduži od njih prodire 340-350 km u unutrašnjost.  U glavnom dijelu dubina se kreće između 400 i 600 m, ali u fjordovima doseže i 1450 m. To je najveći i najduži sistem fjordova na svijetu i jedan od najdubljih.Archaeology, str. 7

Nazvan je po engleskom istraživaču Williamu Scoresbyju, koji je 1822. izradio veoma detaljnu kartu područja oko ovog fjorda. Unutar fjorda nalaze se brojna ostrva. Najveće od njih, Milneova zemlja, ima površinu od 3.913 km2 i smješteno je usred fjorda. Na sjevernom dijelu ušća nalazi se Ittoqqortoormiit, jedino stalno naseljeno mjesto u ovom području, koje je 2010. imalo 469 stanovnika.

 Geografija 
Ušće se nalazi između Kangikajika (rt Brewster, 70°09' S) i Uunarteqa (rt Tobin, 70°24' S), a široko je 29 km. Njegov južni dio je strmi bazaltni zid visine 1000-2000 m, a sjeverni dio je niži i zaobljeniji. Ušće se produžuje oko 110 km na zapad, blago skreće prema sjeveru, širi se i formira bazen Hall Bredning. Odatle se grana u nekoliko rukavaca, uključujući Sjeverozapadni fjord, Øfjord (koji se dijeli na Rypefjord i Harefjord), Røde Fjord, Gasefjord i Fønfjord. Između Øfjorda i Fønfjorda nalazi se Milneova zemlja. Zemljište koje okružuje fjord pretežno je planinsko, sa strmim ivicama.

 Galerija 

 Reference 

 Vanjski linkovi 

Detaljna karta Scoresby Sunda

Kategorija:Fjordovi
Kategorija:Geografija Grenlanda